Meningsmålingerne forudser at afstemningen om patentdomstolen ender med et ja. Men organisationen Nej i Maj håber på det modsatte udfald.

Medlemmer fra foreningen: "NEJ i MAJ" var fredag på gaden i Aalborg. Her forsøgte de med humor og en mand i troldeudklædning, at gøre opmærksom på at et ja til en europæisk patentdomstol kan afføde et hav af patenttrolde til ulempe for danske firmaer Patenttrolde er firmaer, der patenterer ting de ikke selv har opfundet. - Vi er bekymrede for at patenttroldene opkræver gebyrer fra små og mellemstore virksomheder, siger Esben Hansen, der er koordinator af kampagnen i Aalborg. Han opfordrer derfor alle til at stemme nej til den fælles patentdomstol.